text: Es presenta Vivace - Beca d'estudis musicals ciutat de Vic, | Cultura i Oci
  Vivace és, en vocabulari musical, una indicació de tempo per referir-se a una velocitat ràpida. Correspon a un adjectiu que en italià significa viu. Podem, doncs, associar Vivace a idees com vida, vitalitat i energia, que són alhora conceptes indissolubles d'aquesta nova beca que neix a Vic en el marc de la capital cultural.
  Així, doncs, Vivace - Beca d'estudis musicals ciutat de Vic està adreçada a joves músics que volen ampliar, aprofundir i perfeccionar els seus estudis en algun centre europeu d'ensenyament superior de música. En una comarca com Osona, on la formació musical té una gran força –existeixen una quinzena d'escoles de música i, en el cas de Vic, es tracta d'un dels centres catalans amb més projecció i alumnes matriculats–, aquesta beca esdevé una nova eina, una nova possibilitat i un nou projecte de futur.
  A la presentació de Vivace - Beca d'estudis musicals ciutat de Vic, a banda de donar a conèixer el contingut de les bases, es podrà gaudir de les interpretacions de la soprano osonenca Susanna Puig, que precisament ha perfeccionat els seus estudis musicalsa l'estranger. La soprano, acompanyada per la pianista Viviana Salisi, interpretarà temes de compositors catalans com Toldrà, Morera o Granados.